Rooside sõda (telesaade)

"Rooside sõda" on telesaade: koguperemäng, kus võistkonnad peavad arvama ära küsimuste kõige populaarsemad vastused. Inglise keeles on selle saateformaadi nimi "Family Feud". Eestis on selles formaadis telesaadet tootnud Teet Margna alates 2004. aastast. Esimene aasta näitas seda TV3 ja hiljem Kanal 2 aastatel 2005–2007, 2008–2009, 2010–2011 ja 2012-2019. 2019. aastast näitab saadet taas TV3. Saatejuht on Kristjan Jõekalda.

Saate ülesehitus
Saate esimeses pooles arvavad kaks eesti kolme- või neljaliikmelist perekonda ära eesti rahva poolt pakutud kõige populaarsemaid vastuseid küsimustele. Esimese küsimuse puhul arvatakse ära kuut, teisel viit ja kolmandal nelja populaarsemat vastust. Teisele küsimusele õigesti vastanud perekond saab endale auhinnaks kiirloterii. Teises saatepooles läheb enim punkte teeninud perekond lõpumängu.

Lõpumäng
Lõpumängu pääsenud perekonnal on võimalik kettaga keerutada 1000, 2000, 3000, 5000 või 10 000 eurot. Peale seda peab kaks liiget perekonnast vastama lõpumängus viiele küsimusele. Võitmiseks peab perekond 10 vastusega täis saama 200 punkti. Võitmise korral liidetakse kettaga keerutatud võidusummale eelneva mängu jooksul kogutud raha.

Välislingid
 "Rooside sõda" Teet Margna kodulehel

Eesti telesaated
TV3 telesaated
Kanal 2 telesaated